title: Braniol (Mustela erminea)
text: Braniol sotir cottoradunolam dis va abrotcafo aldo is trelaf beweem ; berga tir plaxapafa isen taka azefa dem trelaf pezay. Im pabupun tir vaf is pibaf, isen in kare xantaxo is cadim ukarur. Nekev mewupesisa laniga, braniol tir estudjaf is kioxaf sulem, wupesipis tove libol zugapon tcabanen isu perakam isu salmey. Bat merikoldunolam dun liziwer ; tuzapaf kalion vulter, maakton rodegrabler, va voa rorempujer isen koe mid dace grupujer. Somefentugalur voxe remi fentugal wan tcabaner, djaston basluvason va wivgama.